section_heading: Politički razlozi
paragraph_text: Sa završetkom rata i otkazivanja potpore Iraku, brazilska vojna industrija je propala kasnih 1980-ih i do sredine 1990-ih gotovo nestala. Početkom 1990., brazilska dva najveća proizvođača oružja, Engesa i Avibras su bankrotirali. Engesa je podijeljena, a neke od tvrtki u njezinu vlasništvu su prodane stranim ulagačima dok je one bitne za borbenu tehniku preuzela država i ukomponirala u Indústria de Material Bélico do Brasil (IMBEL ,hrv. Brazilska industrija ratnog oružja i opreme).